**Predispitne obaveze** iz predmeta Osnove matematičkog modeliranja se sastoje od izrade seminarskog rada i nose 40 poena. Potrebno je **minimum 20 poena** na predispitnim obavezama kako bi se stekao uslov za izlazak na ispit.  
Poeni ostvareni na seminarskom važe u svim rokovima koji se odnose na tekuću školsku godinu. **Nije moguće preneti bodove sa seminarskog u narednu školsku godinu.**

**Ispit** se sastoji samo od usmenog dela ispita i nosi 60 poena. Da bi se usmeni ispit položio potrebno je imati **minimum 30 poena** na usmenom Da bi se položio ispit potrebno je imati u zbiru predispitnih obaveza + ispit **minimum 51 poen**.  
  
Ispit **mora biti prijavljen** (Hipatija) u ispitnom roku u kom planirate da izađete na usmeni deo ispita. Termine za usmeni blagovremeno objavim kod sebe na stranici i neophodno je da se sami upišete u tabelu sa predloženim terminima kako bi na taj način izabrali navedeni termin za odgovaranje.

**Prijava za izradu seminarskog:**

Da bi se studenti prijavili za seminarski rad u školskoj 2023/2024. u prvoj polovini aprila (termin će biti naknadno određen) neophodno je da mi **pošalju mail** za prijavu.   
Seminarski rad se radi u parovima. Moguće je raditi i samostalno.  
Nakon završenih prijava, u roku od par dana ću svakome na mail sa koga su se prijavili poslati temu seminarskog.  
Teme će vam biti dodeljene na (skoro) slučajan način na osnovu brojeva vaših indeksa.

**Rok za predaju seminarskog:**

Rok za predaju seminarskog je **poslednji dan nastave 27.05.2024. u 23:59h.**Radovi se šalju meni na mail. Na svaki mail koji primim sa seminarskim, odgovoriću sa potvrdom o prijemu maila.Radovi koji stignu (u razumno dovoljno vremena pre isteka roka) mogu biti vraćeni na doradu ukoliko je tako nešto potrebno.  
Svako kašnjenje predaje završnog rada se sankcionira **oduzimanjem 2 poena po danu zakašnjenja**.  
  
Seminarski treba pisati u Texu, a preporuka za eventualna numerička izračunavanja i grafike (ukoliko to problem zahteva) je Matlab.

Ukoliko je student bio sprečen da uradi seminarski/ispit zbog privatnih razloga (medicinski razlozi, druge privatne obaveze....) može se sa potrebnom dokumentacijom obratiti prodekanu za nastavu ili dekanu, koji će u skladu sa statutom fakulteta regulisati njegov slučaj. Otklon od gore navedenih pravila i datuma može se napraviti samo uz **zvaničnu** **odluku** prodekana za nastavu.